Mariza

Marisa dos Reis Nunes, nada en Mozambique o 16 de decembro de 1973, é unha fadista portuguesa, máis coñecida como Mariza.

 Traxectoria 
Mudouse para Portugal aos tres anos. Na ‘‘Mouraría”, onde creceu, trabou coñecemento co fado. Mentres foi adolescente e ata asumir o fado cantou diversos xéneros musicais como, gospel, soul e jazz. En 1999 chega ao gran público da man da TVI, que transmitiu en directo as homenaxes a Amália Rodrigues nos coliseos de Lisboa e do Porto.

Mariza, co seu segundo álbum, xa é considerada unha das mellores voces do que algúns chaman de "novo movemento do fado". As súas interpretacións apaixonadas e a súa voz que lembra ás grandes divas do xénero, como a eterna Amalia Rodrigues, fixeron que Mariza gañase recoñecemento internacional en pouco tempo, o que xa lle rendeu premios respectables como o de Mellor Artista de World Music da BBC londiniense, en 2003.

O seu álbum de estrea, Fado em Mim (2001), foi éxito instantáneo en Portugal, vendendo máis de 30 mil copias, e motivou o lanzamento, pola súa gravadora, noutros mercados internacionais aproveitando o bo momento que a música portuguesa ten en territorio europeo e noutros países, como o México e o Xapón.

 Discografía 
 Fado em Mim (2001)
 Fado Curvo (2003)
 Mariza Live in London (DVD, 2004)
 Transparente (2005)

 Premios 
 Con apenas dous discos, Mariza vendeu cerca de medio millón de copias en todo o mundo, das cales 200.000 en Portugal.
 Fado em Mim está editado en 32 países.
 Triplo álbum de platino, por Fado em Mim, pois vendeu máis de 120.000 copias.
 Mellor CD de Música Tradicional, Étnica, Folk e Worldmusic 2001, atribuído pola crítica Alemá - Deutscheschalplatten Kritik - co CD Fado em Mim
 Mellor actuación do Festival d’Été do Quebec (Premier Award-most outstanding performance.)
 24 de marzo de 2003 Mellor Artista da Europa de World Music atribuído pola BBC Radio 3 no Teatro Ocean, en Hackney, Londres.
 23 de xaneiro de 2004 Medalla de Mérito Turístico (grao ouro) da Secretaría de Estado do Turismo. Premio asociado á contribución dada para a promoción da imaxe de Portugal no estranxeiro.
 Volve a recibir en 2003 da crítica Alemá, o Premio mellor CD de Música Tradicional, Étnica, Folk e Worldmusic 2003- Deutscheschalplatten Kritik - mais co CD Fado Curvo
 maio de 2003 A BBC considera "Fado Curvo" o CD da semana.
 Premio Personalidade do Ano 2003, atribuído pola Asociación de Prensa Estranxeira en Portugal, pola divulgación de Portugal e da cultura portuguesa.
 25 de xaneiro de 2004 recibe o premio European Border Breakers Award
 Premio Personalidade Márketing 2003 na área de Cultura e Espectáculos, pola Asociación Portuguesa de Profesionais de Márketing
 O Xornal 24Horas considéraa a revelación do Ano de 2003
 Dobre álbum de platino, Fado Curvo.
 Premio Personalidade do Ano 2004, na area da música, atribuído polos lectores da revista Lux.
 Nomeamento para un Grammy Latino en 2007, polo CD Concerto em Lisboa.

 Participacións 
 Interpretou o Himno de Portugal na cerimonia de apertura das conmemoracións do 25 de abril de 2004.
 Cantando "A thousand years" en dueto con Sting, fixo parte do álbum oficial dos Xogos Olímpicos de Atenas 2004, Unity 
 Foi a primeira artista portuguesa en participar no programa Later with Jools Holland da BBC
 Entra na colectánea World 2002, seleccionada por votación do público.
 Cantou o Himno Nacional no inicio do xogo da selección de Portugal coa selección da Corea cando do Mundial de fútbol realizado nese país.

 Véxase tamén 
 Ligazóns externas 
 Web da cantante 
 Blog de afeccionados a Mariza
 Escolma de artigos sobre Mariza na prensa 2002-03 

Categoría:Músicos de Portugal
Categoría:Personalidades do fado
Categoría:Cantantes de Portugal
Categoría:Nados en Mozambique
Categoría:Nados en 1973